Okresná prokuratúra Žilina 
Moyzesova 20, 011 56 Žilina 1 	

Sp. zn. : 3 Pv 842/13/5511	Žilina, 17.1.2014
EEČ : 2-43-42-2014

U Z N E S E N I E

Trestná vec:	obvinená XXXXX 
Prečin:	Krádež podľa § 212 odsek 2 písmeno b, písmeno f, odsek 3 písmeno b Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátor Okresnej prokuratúry Žilina
Podľa § 215 odsek 2 písmeno a Trestného poriadku zastavujem trestné stíhanie obvinenej:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
Dňa 23.09.2013 o 14.00 h v Žiline na ulici Farskej č. 27 v predajni SASCHA zo stojana na predajnej ploche zobrala dámsku blúzku zn. SASCHA krémovej farby, ktorú si vložila pod bundu a následne odsotila predavačku, ktorá sa jej snažila zabrániť odísť bez zaplatenia tovaru, a z predajne s tovarom ušla, čím spôsobila spoločnosti DEFENSE s.r.o. XXXXX škodu vo výške 16,90 €,
	napriek tomu, že bola blokovou pokutou vo výške 20,-€ dňa 11.09.2013, číslo bloku 15008148 postihnutá za priestupok proti majetku podľa § 50 ods. 1 zákona č. 372/1990 Zb. , 
	hoci bola za prečin krádeže  podľa § 212 ods. 2 písm. f) Tr. zákona odsúdená trestným rozkazom OS XXXXX, sp. zn. 28T 37/2013 zo dňa 15.03.2013, právoplatným dňa 22.05.2013 k trestu odňatia slobody vo výmere šesť mesiacov so skúšobnou dobou 18 mesiacov a trestným rozkazom OS XXXXX sp. zn. 35T 69/2013 zo dňa 26.04.2013, právoplatným dňa 20.06.2013 k trestu odňatia slobody vo výmere 6 mesiacov so skúšobnou dobou 1 rok.

lebo je trest, ku ktorému môže trestné stíhanie viesť, celkom bez významu popri treste, ktorý bol obvinenému pre iný čin už právoplatne uložený

Odôvodnenie:
      Dňa 02.10.2013 poverený príslušník PZ, OO PZ XXXXX - západ pod sp. zn. ČVS:ORP-2142/ZZ-ZA-2013 vzniesol obvinenie XXXXX XXXXX pre prečin krádeže podľa §  212 ods. 2 písm. b),f, ods.  3 písm. b) Tr. zákona.

     V priebehu prípravného konania sa  obvinená k spáchanému skutku priznala a podrobne popísala priebeh krádeže.

      Za poškodenú spoločnosť DEFENSE s.r.o. XXXXX, IČO: 46 459 804 bola vypočutá splnomocnená zástupkyňa XXXXX, ktorá uviedla, že obvinená spôsobila ich spoločnosti škodu vo výške 16,90 €.
	
    Po spáchaní tohto skutku bola obvinená XXXXX 1-krát súdom odsúdená a to  rozsudkom Okresného súdu v Žiline pod sp. zn. 3T 207/2013 pre zločin lúpeže podľa § 188 ods. 1 Trestného zákona a iné,  za čo jej bol uložený súhrnný,  podmienečný trest odňatia slobody vo výmere 8 mesiacov so skúšobnou dobou 18 mesiacov za súčasného zrušenia výrokov o treste z trestných rozkazov Okresného súdu XXXXX pod sp. zn. 28T 37/2013 zo dňa 15.03.2013, právoplatného dňa 22.05.2013 a sp. zn. 35T 69/2013 zo dňa 26.04.2013, pravoplatného dňa 20.06.2013. Ďalej jej bol uložený samostatný úhrnný trest odňatia slobody vo výmere 2 roky a 8 mesiacov so zaradením pre jeho výkon do ÚVTOS s minimálnym stupňom stráženia.

     Podľa § 215 ods. 2 písm. a) Tr. por. prokurátor môže zastaviť trestné stíhanie, ak je trest, ku ktorému môže trestné stíhanie viesť, celkom bez významu popri treste, ktorý bol obvinenému pre iný čin už právoplatne uložený. Pri trestnom čine krádeže podľa § 212 ods. 2 písm. b), f), ods. 3 písm. b) Tr. zákona je trestná sadzba až na tri roky, teda nižšia než na akú už bola obvinená právoplatne pre iný trestný čin odsúdená. 

     Vzhľadom k uvedenému preto bolo potrebné rozhodnúť tak, ako je uvedené vo výrokovej časti tohto uznesenia. 

     Týmto rozhodnutím nie sú dotknuté práva poškodenej strany uplatňovať si nárok na náhradu škody v občiansko - právnom konaní. 	  

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.) Ak obvinený vyhlási do 3 dní odo dňa doručenia, že na prejednaní veci trvá, bude sa v trestnom stíhaní pokračovať.

Mgr. Marek Sinčák
prokurátor